CELEX: 62015CN0552
Language: lv
Date: 2015-10-23 00:00:00
Title: Lieta C-552/15: Prasība, kas celta 2015. gada 23. oktobrī – Eiropas Komisija/Īrija

14.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 414/23
            
         Prasība, kas celta 2015. gada 23. oktobrī – Eiropas Komisija/Īrija
   (Lieta C-552/15)
   (2015/C 414/30)
   Tiesvedības valoda – angļu
   
      Lietas dalībnieki
   
   
      Prasītāja: Eiropas Komisija (pārstāvji – M. Wasmeier, J. Tomkin)
   
      Atbildētāja: Īrija
   
      Prasītājas prasījumi:
   
   
               —
            
            
               atzīt, ka, iekasējot reģistrācijas nodokli pilnā apmērā no personas ar pastāvīgo dzīvesvietu Īrijā par mehāniskā transportlīdzekļa reģistrāciju, kas ir ņemts līzingā vai iznomāts citā dalībvalstī, neņemot vērā izmantošanas ilgumu, ja transportlīdzekli nav ne paredzēts pārsvarā pastāvīgi izmantot Īrijā, ne arī faktiski to šādi neizmanto, un paredzot šī nodokļa atmaksāšanas nosacījumus, kuri pārsniedz to, kas ir strikti nepieciešams un samērīgs, Īrija nav izpildījusi Līguma par Eiropas Savienības darbību 56. pantā paredzētos pienākumus;
            
         
               —
            
            
               piespriest Īrijai atlīdzināt tiesāšanās izdevumus.
            
         
      Pamati un galvenie argumenti
   
   
      
         Attiecīgais valsts tiesiskais regulējums
      
   
   Īrijas 1992. gada Finanšu likumā (ar grozījumiem) ir paredzēts piemērot nodokli par valstī importēto mehānisko transportlīdzekļu reģistrāciju. Saskaņā ar šo likumu automobiļu importētājiem ir pienākums reģistrācijas laikā samaksāt piemērojamo nodokli pilnā apmērā reģistrācijai uz pastāvīgu laiku. Šī prasība ir piemērojama visiem importētajiem transportlīdzekļiem neatkarīgi no iecerētā un faktiskā to izmantošanas ilguma šajā valstī un tā attiecas arī uz ārvalstīs nomātiem vai līzingā ņemtiem transportlīdzekļiem uz iepriekš noteiktu termiņu. Kaut gan Īrijas iestādes ir paredzējušas iespēju saņemt vēlāku pārmaksātā nodokļa atmaksu, šādu atmaksu var piešķirt vienīgi pēc attiecīgā transportlīdzekļa pārbaudes un eksporta. Nav nevienas tiesību normas attiecībā uz procentiem, kas maksājumi par iekasēto pārmaksāto nodokli, un tiek iekasēta summa EUR 500 apmērā par atmaksas procedūras vadības izmaksām.
   
      
         Galvenie argumenti
      
   
   Komisija uzskata, ka ar Īrijas mehānisko transportlīdzekļu reģistrācijas nodokļa kārtību tiek uzlikta nesamērīga naudas plūsmas un finanšu nasta Īrijas pastāvīgajiem iedzīvotājiem, kuri vēlas importēt iznomātus vai līzingā ņemtus transportlīdzekļus uz iepriekš noteiktu termiņu. Komisijas ieskatā attiecīgās valsts tiesību normas būtiski apgrūtina un sadārdzina transportlīdzekļu nomu un līzingu citās dalībvalstīs, salīdzinot ar automobiļu nomu vai līzingu no Īrijā reģistrētiem uzņēmumiem. Komisija apgalvo, ka Īrijas transportlīdzekļu reģistrācijas nodoklis ir tāds, ar kuru liek šķēršļus nomas un līzinga pakalpojumu saņemšanai, tas ir nesamērīgs un līdz ar to ir pretrunā LESD 56. pantam.